สวัสดีค่ะ ตอนนี้ตั้งครรภ์ได้26วีคแล้ว ทานยา dimenhydrinate(ยาแก้เมารถ) ทุกวัน จะเป็นอันตรายต่อทารกไหมคะ เพราะแพ้ท้องหนักมาก ถ้าไม่กินยาก็จะเวียนหัวมากๆเลยค่ะ ทานอะไรก็อาเจียนออกหมด ทรมานมากค่ะ
สวัสดีค่ะ ยา dimenhydrinate เป็นยาแก้วิงเวียน เป็นยาใช้ป้องกันและรักษาอาการคลื่นไส้ อาเจียน และวิงเวียนศีรษะ หรือภาวะป่วยที่อาจเกิดจากการเดินทาง เช่น เมารถ เมาเรือจริงๆแล้วตัวยาเอง ไม่เคยมีรายงานว่ามีอันตรายที่แน่ชัดใดๆต่อมารดาและทารกในครรภ์ แต่อย่างไรก็ตามถ้าเป็นอาการจากการแพ้ท้อง จะไม่ได้แนะนำให้ใช้ยาตัวนี้ แนะนำการใช้ยากลุ่มวิตามินบีเพื่อช่วยลดอาการแพ้ท้องจะมีประสิทธิภาพที่ดีและอาจปลอดภัยในระยะยาวมากกว่าค่ะแต่อย่างไรก็ตาม หากตั้งครรภ์มาถึง 26 สัปดาห์หรือเข้าไตรมาศที่สองและสามแล้วนั้น อาการแพ้ท้องไม่ควรจะเป็นรุนแรงมากนัก แนะนำการแจ้งสูตินรีแพทย์ที่ฝากครรภ์อยู่เพื่อตรวจหาสาเหตุอื่นๆของการที่มีอาการคลื่นไส้ เวียนศีรษะร่วมด้วยค่ะ